ΙΝΕΛ

Συνδέσεις +
2025-06-04 20:30 - 2025-06-06 22:30 (Europe/London)
Διεθνές Συνέδριο για τη διδασκαλία της νέας ελληνικής ως ξένης γλώσσας,
Αθήνα 4-6 Ιουνίου 2025
Η πρώτη σημαντική εκδήλωση του ΙΝ.ΕΛ είναι το Διεθνές Συνέδριο για την Ελληνική ως Δεύτερη/Ξένη Γλώσσα, το οποίο θα πραγματοποιηθεί στην Αθήνα 4-6 Ιουνίου 2025. Το κεντρικό θέμα θα είναι η Πολυγλωσσία με συναφείς παραμέτρους. Το θεωρητικό υπόβαθρο θα παρουσιάσουν πανεπιστημιακοί, με ερευνητικό έργο σχετικά με το εν λόγω θέμα.
Διδάσκοντες και διδάσκουσες σε πανεπιστήμια Ελλάδας και εξωτερικού (Ευρώπη, ΗΠΑ, Καναδά, Αυστραλία, Αφρική) σε δημόσια ή ιδιωτικά ιδρύματα αλλά και εκπαιδευτικοί δευτεροβάθμιας εκπαίδευσης στην Ελλάδα και στο εξωτερικό θα συμμετάσχουν με τις εισηγήσεις τους σε πάνελ συνδέοντας τη διδασκαλία π.χ. του λεξιλογίου, της μετάφρασης, της γραμματικής, των πολιτιστικών στοιχείων, της διαπολιτισμικότητας, της αξιολόγησης (4/5 δεξιότητες), της επεξεργασίας κειμένων κ.ά. με νέους τρόπους διδασκαλίας και καινοτόμες πρακτικές αφού επιλέξουν κάποιο από τα προαναφερθέντα επιμέρους θέματα. Η εφαρμογή του θεωρητικού μέρους επί του πρακτικού καθώς και η ανταλλαγή απόψεων αποτελούν στόχους του συνεδρίου.

Επιστημονική οργάνωση του συνεδρίου: Τμήμα Νεοελληνικών Σπουδών του Πανεπιστημίου του Στρασβούργου και Ινστιτούτο Ελληνογλωσσίας.
Οργανωτική Επιτροπή: Ειρήνη Τσαμαδού-Jacoberger, Μαρία Ζέρβα, Ευαγγελία Γεωργαντζή

Περισσότερες λεπτομέρειες για τα θέματα του συνεδρίου θα ακολουθήσουν σύντομα.
